Source: https://www.roznava.sk/obnova-obalovych-konstrukcii-bytoveho-domu001122355800
Timestamp: 2019-12-09 19:37:48+00:00
Document Index: 14805591

Matched Legal Cases: ['§ 117', '§ 5', '§ 5', '§ 13', '§ 60', '§ 62', '§ 8', '§ 9', '§ 46', '§ 47', '§ 48', '§ 53', '§ 14', '§ 62', '§ 8', '§ 9', '§ 61', '§ 61', '§ 61', '§ 61']

Č.j.: 3648/2018-42577-VYST-An
V Rožňave 26.07.2018
Stavebné bytové družstvo Rožňava, so sídlom Budovateľská č. 49, 048 01 Rožňava podalo na tunajšom stavebnom úrade žiadosť o vydanie stavebného povolenia na stavbu „Obnova obalových konštrukcií bytového domu“ na ulici J. A. Komenského č. 25 v Rožňave, súp. č. 2086, nachádzajúci sa na pozemku parc. č. KN-C 875/594 v k. ú. Rožňava. Dňom podania žiadosti o vydanie stavebného povolenia, bolo stavebné konanie začaté.
Mesto Rožňava, ako príslušný stavebný úrad podľa § 117 ods. 1 zákona č. 50/1976 Zb. o územnom plánovaní a stavebnom poriadku v znení neskorších predpisov (ďalej stavebný zákon) v nadväznosti na § 5 písm. a) zákona č. 608/2003 Z. z. o štátnej správe pre územné plánovanie, stavebný poriadok a bývanie v znení neskorších predpisov a v spojení s § 5 a § 13 zákona č. 369/1990 Zb. o obecnom zriadení v znení neskorších predpisov, v rámci zahájeného konania prerokoval žiadosť v zmysle § 60 ods. 1 stavebného zákona a po preskúmaní žiadosti podľa § 62 ods. 1 stavebného zákona a § 8 a § 9 vyhlášky MŽP SR č. 453/2002 Z. z., ktorou sa vykonávajú niektoré ustanovenia stavebného zákona, v súlade s § 46 a § 47 zákona č. 71/1967 Zb. o správnom konaní (správny poriadok) v znení neskorších predpisov a rozhodol nasledovne:
na ulici J. A. Komenského č. 25, súpisné číslo 2086, nachádzajúci sa na pozemku
parc. č. KN-C 875/594 v k. ú. Rožňava.
Predmetný bytový dom sa nachádza v intraviláne mesta Rožňava, na ulici J. A. Komenského. Jedná sa o deväť podlažný, samostatne stojaci bytový dom s ôsmymi obytnými podlažiami a jedným technickým podlažím. Obvodový plášť je samonosný z vrstvených dielcov hrúbky 300 mm. Strešný plášť je vytvorený ako dvojplášťová s hydroizolačnou vrstvou a asfaltových pásov. Stropnú konštrukciu tvoria stropné železobetónové dosky hrúbky 150 mm.
Na zateplenie obvodových stien je navrhnutý kontaktný zatepľovací systém weber.therm exclusive s tepelným izolantom hrúbky 160 mm. Na zateplenie obvodových stien vo vnútri lodžií je navrhnutý kontaktný zatepľovací systém weber.therm exclusive s tepelným izolantom hrúbky 120 mm, stropy lodžií sa zateplia tepelným izolantom hrúbky 80 mm. Zateplenie stropu nad nevykurovanými priestormi vstupného podlažia je navrhnuté tepelným izolantom na báze minerálnej vlny Nobasil FKD hrúbky 100 mm a lamelami z minerálnej vlny CLT C1 bez povrchovej úpravy hrúbky 100 mm, steny strojovne výťahu budú zateplené tepelným izolantom z minerálnej vlny hrúbky 80 mm. Farebné riešenie tenko vrstvovej omietky je navrhnuté vo väčšinovej farbe Weber color line SE1E a v doplnkových farbách Weber color line M01B a Weber color line 1040 M116.
Zateplenie strešného plášťa je navrhnuté tepelným izolantom hrúbky 240 mm. Na odvetranie inštalačných šácht panelového domu sú navrhnuté turbíny Lomanco BIB 14, na zabezpečenie odvodu prípadnej vlhkosti z vrstiev strešného plášťa sa osadia pod novú hydroizolačnú vrstvu plastové vetracie komíniky.
Pôvodná dlažba sa na lodžiách odstráni, demontuje sa oplechovanie, nahradí sa novým, uloží sa nová mrazuvzdorná dlažba, vymení sa zábradlie. Na stropnú konštrukciu lodžie zo spodnej strany sa navrhuje kotvenie vyťahovacích sušiakov na prádlo a osadenie ochrannej striešky.
Súčasťou rekonštrukcie bytového domu je výmena dverí do strojovne výťahu, bleskozvodu, odkvapového chodníka. Vo vstupnej hale sa zrealizuje nová omietka stien, závesný kazetový sadrokartónový podhľad stropu, pod ktorý sa uložia funkčné existujúce elektrické rozvody, uloží sa nová keramická dlažba. V závetrí sa uloží nová keramická, protišmyková dlažba, nad závetrím sa zrealizuje prístrešok, ktorý bude obložený protipožiarnymi doskami.
vlastníci bytov a nebytových priestorov bytového muna ulici J. A. Komenského č. 25 v Rožňave
Zastavaná plocha: 416 m²
Termín ukončenia stavby: 31.08.2021
Pri stavbe a jej uskutočňovaní musia byť dodržané príslušné ustanovenia § 48 až § 53 stavebného zákona, ktoré upravujú všeobecné technické požiadavky na uskutočňovanie stavieb a príslušné technické normy.
Ku kolaudačnému konaniu stavebník predloží doklady o overení použitých stavebných výrobkov(certifikáty, zhody, technické osvedčenia) a v zmysle § 14 zákona č. 555/2005 Z. z. o energetickej hospodárnosti budov v znení neskorších predpisov, energetický certifikát.
Termín dokončenia stavby 31.07.2020.
Nakoľko počas rekonštrukčných prác dôjde k zániku vetracích otvorov v atike bytového domu, tieto je nutné nahradiť špeciálnymi búdkami pre dážďovníky a netopiere. Stavebník je povinný umiestniť 7ks špeciálnych búdok pre dážďovníkov typu APUS 3 do severnej štítovej steny bytového domu.
Stavebné bytové družstvo Rožňava, so sídlom Budovateľská č. 49, 048 01 Rožňava podalo dňa 15.11. 2018 na tunajšom stavebnom úrade žiadosť o vydanie stavebného povolenia na stavbu „Obnova obalových konštrukcií bytového domu“ na ulici J. A. Komenského č. 25 v Rožňave, súp. č. 2086, nachádzajúci sa na pozemku parc. č. KN-C 875/594 v k. ú. Rožňava.
Stavebný úrad predloženú žiadosť o stavebné povolenie spolu aj s podkladmi preskúmal v zmysle § 62 ods. 1 stavebného zákona a § 8 a § 9 vyhlášky MŽP SR č. 453/2000 Z. z., ktorou sa vykonávajú niektoré ustanovenia stavebného zákona a vzhľadom k tomu, že podklady na posúdenie stavby neboli postačujúce na jej posúdenie, rozhodnutím č. 5596/2018-62165-VYST-An zo dňa 19.12.2018, ktoré nadobudlo právoplatnosť dňa 27.12.2018 vyzval žiadateľa o doplnenie chýbajúcich podkladov v stanovenej lehote a súčasne konanie prerušil. Dňa 22.03.2019 žiadateľ o vydanie stavebného povolenia podklady doplnil a na základe toho stavebný úrad oznámil začatie stavebného konania podľa § 61 ods. 4 stavebného zákona listom č. 667/2019-37302-VYST-An zo dňa 31.05.2019 všetkým známym účastníkom konania a dotknutým orgánom štátnej správy. Vlastníkom bytov a nebytových priestorov v bytovom dome oznámil začatie konania verejnou vyhláškou vyvesenou na úradnej tabuli mesta a zverejnenej na webovej stránke mesta v lehote 15 dní. Nakoľko boli stavebnému úradu dobre známe pomery staveniska a žiadosť poskytovala dostatočný podklad pre posúdenie navrhovanej stavby, upustil v zmysle § 61 ods. 2 stavebného zákona od miestneho šetrenia a ústneho konania. Súčasne upozornil účastníkov konania, že môžu v súlade s § 61 ods. 3 svoje námietky a pripomienky uplatniť do 7 pracovných dní, inak k nim nebude prihliadnuté. V rovnakej lehote mohli oznámiť svoje stanoviská dotknuté orgány štátnej správy, inak podľa § 61 ods. 6 stavebného zákona sa má za to, že ich stanovisko je kladné.
Stavebnými prácami sa zlepšia tepelnotechnické vlastnosti stavby, bezpečnosť stavby pri jej užívaní, energetická úspornosť stavby, požiarna bezpečnosť, mechanická odolnosť stavby a tým sa predĺži životnosť stavby. Stavba sa bude uskutočňovať dodávateľsky, dodávateľ bude určený po výberovom konaní.
K žiadosti o stavebné povolenie boli predložené tieto doklady: výpis listu vlastníctva č. 4079 zo dňa 14.11.2018, kópia z katastrálnej mapy zo dňa 14.11.2018, projektová dokumentácia v dvoch vyhotoveniach, statický posudok a požiarna bezpečnosť stavby, energetické posúdenie hospodárnosti stavby, zápisnica zo schôdze vlastníkov bytov a nebytových priestorov bytového domu na ulici J. A. Komenského č. 25 zo dňa 29.10.2018 a 20.03.2019, vyjadrenie dotknutých orgánov štátnej správy a to: OR Hasičského a záchranného zboru Rožňava č. ORHZ-RV1-566-001/2018 zo dňa 06.08.2018, Regionálneho úradu verejného zdravotníctva Rožňava č. 602/2018-461/HŽPaZ zo dňa 28.08.2018, Okresného úradu, odboru starostlivosti o životné prostredie (ŠSOH) č. OU-RV-OSZP-2018/008098 zo dňa 09.08.2018, (ŠSOPaK) č. OU-RV-OSZP-2018/008196 zo dňa 09.08.2018.
Správny poplatok za vydanie stavebného povolenia bol zaplatený v hotovosti dňa 15.11.2018 do pokladne správneho orgánu v hodnote 100 €, podľa položky 60 písm. c) bod 2) „Sadzobníka správnych poplatkov“ tvoriaceho prílohu zákona č. 145/1995 Z. z. o správnych poplatkoch v znení neskorších predpisov.
Touto verejnou vyhláškou, ktorou sa doručuje stavebné povolenie vlastníkom bytov a nebytových priestorov bytového domu na ulici J. A. Komenského č. 25 a tiež ostatným účastníkom stavebného konania, ktorí môžu byť stavbou priamo dotknutí tým, že majú vlastnícke alebo iné práva k pozemkom a stavbám na nich, resp. vlastníci susedných pozemkov a stavieb - rozhodnutie je doručené verejnou vyhláškou zverejnenou po dobu 15 dní na úradnej tabuli a webovej stránke mesta Rožňava.
© Mesto Rožňava, 12. 8. 2019 Mgr. Iveta Angyalová, Odbor výstavby, ÚP, ŽP a PK, Mestský úrad v Rožňave
Publikované: 12.08.2019 22:26 hod.